**Општина Љиг**

**Карађорђева бр.7**

**Љиг**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**О Г Л А Ш А В А**

**бесповратну испоруку минералног ђубрива KAN 27%N**

**из републичких робних резерви**

I Општина Љиг оглашава бесповратну испоруку минералног ђубрива KAN 27% N физичким лиима носиоцима пољопривредног газдинства са територије Општине Љиг.

II На Јавни позив се може јавити физичко лице – носилац пољопривредног газдинства, које у структури газдинства имa пријављене површине под воћем у 2018.години у складу са Правилником о упису у регистар пољопривредних газдинстава и обнови регистрације, као и о условима за пасиван статус пољопривредног газдинства (''Службени гласник РС'' бр.46/2017), са територије општине Љиг

III Физичко лице - носилац пољопривредног газдинства које има право на бесповратну испоруку минералног ђубрива KAN 27%N, може да преузме највише 500 kg по хектару, а највише за један хектар пријављене површине под воћем, у складу са Правилником.

IV Право на бесповратну испоруку има физичко лице - носилац пољопривредног газдинства којe нема неизмирене обавезе према Општини Љиг.

V Захтев за преузимање минералног ђубрива KAN 27% N, физичко лице – носилац пољопривредног газдинства поднеће Општини Љиг почев од 19. октобра до 31.октобра 2018. године, на Обрасцу – Захтев за бесповратну испоруку минералног ђубрива (у даљем тексту: захтев), објављеном на сајту општине Љиг.

Захтев из претходног става физичко лице - носилац пољопривредног газдинства, може поднети:

- Општини Љиг;

Физичко лице - носилац пољопривредног газдинства, у захтеву уписује податке о пријављеним површинама под воћем са стањем на дан ступања на снагу закључка Владе РС о бесповратној испоруци минералног ђубрива KAN 27% N, 05 Број: 339-9528/2018 од

11.10.2018. године.

VI Расподела минералног ђубрива KAN 27%N ће се вршити према редоследу пристизања захтева.

VII Физичко лице – носилац пољопривредног газдинства је дужно да преузето минерално ђубриво KAN 27%N искористи искључиво за радове у пољопривреди на површинама пријављеним под воћем, у складу са Правилником.

Захтев за минерално ђубриво KAN 27%N, предати у писарници Општине Љиг или слати на адресу:

Општина Љиг

ул. Карађорђева бр. 7.

14240 Љиг.